Han foretog rejser, deriblandt med François Prume og med Christian Kellermann, og blev 1842 udnævnt til kgl. kammermusikus og var også klaverlærer ved hoffet. 1846 rejste han til Amerika, koncerterede i flere år på de danske øer i Vestindien, i Venezuela og på øen Trinidad, giftede sig med Elise (født ca. 1837 – 27. januar 1908 i Baltimore) og bosatte sig i Baltimore, hvor han levede som klaverlærer ved det med Peabody-institutionen forbundne konservatorium (for hvilket Asger Hamerik blev direktør).